KLASA:

URBROJ:

Rijeka, 09.09.2025.

**PRIMORSKO- GORANSKA ŽUPANIJA**

Upravni odjel za odgoj i obrazovanje

Slogin kula 2/I

51000 RIJEKA

**OBRAZLOŽENJE OPĆEG I POSEBNOG DIJELA I. PRIJEDLOGA REBALANSA FINANCIJSKOG PLANA 2025.**

**Opći dio**

Građevinska tehnička škola Rijeka provela je I. izmjene i dopune financijskog plana za 2025. godinu u skladu s Odlukom o kriterijima, mjerilima i načinu financiranja minimalnog financijskog standard za decentralizirane funkcije osnovnog i srednjeg školstva u 2025. godini, Statutom Škole i svim važećim zakonskim aktima.

Škola je u projekcijama financijskog plana za 2025. godinu planirala prihode u visini 1.594.155,60 eura i rashode 1.596.878,93 eura, ali nam tada prilikom izrade plana nije bio poznat financijski rezultat Škole ostvaren u 2024. godini, pa se sada prilikom izrade ovog Prijedloga rebalansa te stavke ažuriraju u skladu sa ostvarenjem. Prihodi su u prijedlogu I. rebalansa povećani na 1.695.856,57 eura, a rashodi na 1.704.592,99 eura. Razlika od 8.736,42 eura je donos viška iz prethodne godine, a raspoređeni su po izvorima:

* 383 Prenesena sredstva – vlastiti izvori 7.515,49 eura
* 585 Prenesena sredstva – pomoći za provođenje Eu projekata 1.073,50 eura
* 582 Prenesena sredstva – pomoći - proračunski korisnici 77,30 eura
* 782 Prenesena sredstva – prihodi od prod. ili zamjene nefin.imovine 70,13 eura

i u cijelosti će se utrošiti u 2025. godini.

Najveće povećanje od 77.348,14 eura planirano u prihodima odnosi se na povećanje Pomoći od subjekata unutar općeg proračuna jer nam je sada bliže poznat iznos potreban za plaće za zaposlenike čija osnovica raste od rujna. Na izvoru Opći prihodi i primici povećanje je 1.370,00 eura jer ove godine Škola obilježava 80. godišnjicu svoga postojanja, pa Osnivač sudjeluje s iznosom od 1.400,00 eura, a razlika od 30,00 eura je zbog smanjenja iznosa za program Natjecanja i smotre. Na izvoru Vlastiti prihodi povećanje je 3.475,71 euro jer je u trenutku izrade I. rebalansa planirano već bilo ostvareno, a do kraja godine se očekuje još prihoda.

Sljedeće značajnije povećanje dolazi s izvora Prihodi za DEC funkcije i to na Prihodima iz nadležnog proračuna za financiranje rashoda za nabavu nefinancijske imovine 16.902,50 eura za nabavu računalne opreme koju za Školu financira Osnivač. Do sada ne planiran, a ovim Rebalansom obuhvaćen je i prihod od Donacija i to 1.500,00 eura kapitalnih donacija za doniranu opremu Školi u obliku geodetske opreme za pomoć u izvođenju strukovne nastave i 1.150,00 eura tekućih donacija od nekoliko subjekata izvan općeg proračuna za pomoć Školi prilikom proslave 80 godina poslovanja.

Najveći rashodi Škole su rashodi za zaposlene (plaće, jubilarne nagrade, pomoći, regres, božićnica, uskrsnica, dar djetetu…) a povećani su 72.000,00 eura, te sada iznose 1.561.139,60 eura.

Materijalni rashodi (energija, komunalne usluge, naknade za prijevoz zaposlenika na posao i s posla, nastavni i uredski materijal, računalne usluge, zakupnine itd.) ovim prijedlogom rebalansa povećani su na 118.043,70 eura, a financiraju se iz mnogih izvora od kojih su najznačajniji Prihodi za decentralizirane funkcije 87.385,00 eura gdje nije bilo značajnijih promjena (+16,81 euro). Najveće povećanje materijalnih rashoda dogodilo se na izvoru Pomoći 4.810,00 eura, a planirano je za projekt Paviljon – preobražaj koji za Školu financira Ministarstvo. Sljedeće značajnije povećanje planiranih materijalnih rashoda je na vlastitim izvorima 3.475,71 euro i 3.376,42 eura iz prenesenih izvora.

Financijski rashodi su smanjeni za 16,81 euro i to na izvoru DEC sredstva jer je Školi prošle godine ostalo neutrošenih sredstava na toj poziciji jer su smanjeni bankarski troškovi.

U visini izvršenja (972,00 eura) povećani su Ostalih rashodi (skupina 38) koji se odnose na osiguravanje besplatnih zaliha menstrualnih potrepština za učenice s izvora Pomoći.

Rashodi za nabavu nefinancijske imovine povećani su za 21.572,81 euro. 16.902,50 eura u visini izvršenja nabave računalne opreme koju za Školu financira PGŽ iz izvora DEC funkcija, 1.500,00 eura od donacija geodetske opreme, 533,64 eura iz izvora Pomoći za nabavu knjiga za lektiru i 2.636,67 eura iz vlastitih prenesenih sredstava za nabavu klima uređaja za učionice, te sada iznose 24.259,76 eura.

Prihodi i rashodi od prodaje ili zamjene nefinancijske imovine uklonjeni su iz plana jer je stan na temelju čije otplate je Škola ostvarivala prihod u potpunosti otplaćen.

Prema funkcijskoj klasifikaciji Škola ima dvije vrste rashoda i to 1.703.645,42 eura za Više srednjoškolsko obrazovanje (0922) i 947,57 eura za Usluge obrazovanja koje nisu drugdje svrstane (0980). Škola nema planiranih primitaka i izdataka.

**Posebni dio**

Najveći udio u rashodima Građevinske tehničke škole Rijeka odnosi se na Program Srednjoškolsko obrazovanje odnosno Osiguravanje uvjeta rada. Navedeni program financira se iz mnogih izvora od kojih su najznačajniji pomoći i decentralizirana sredstva. Program Osiguravanje uvjeta rada obuhvaća rashode za zaposlene (plaća i ostala materijalna prava) te razne materijalne rashode Škole kao i financijske rashode za bankarske usluge, te rashode za nabavu dugotrajne imovine. Od iznosa 1.674.141,07 eura za program Osiguravanje uvjeta rada 1.567.876,56 eura financira se iz izvora 521 Pomoći, 87.500,00 eura iz izvora 442 DEC, 11.145,28 eura iz izvora 321 Vlastiti prihodi, 3.255,49 eura su 383 Prenesena sredstva – vlastiti izvori, 1.643,61 eura 431 Prihodi za posebne namjene. U programu Osiguravanje uvjeta rada također je trebalobiti planirano i 77,30 eura iz 582 Prenesena sredstva – pomoći, ali su greškom planirana unutar programa Natjecanja i smotre.

Unapređenje kvalitete odgojno obrazovnog sustava ovim rebalansom povećano je za 2.478,00 eura, od čega 1.073,50 eura iz Prenesenih sredstava od pomoći za provođenje EU projekata planiranih za materijalne rashode. Ostatak, kroz programe iznad zakonskog standarda, financira PGŽ, a obuhvaća Programe školskog kurikuluma, Škola i zajednica, Natjecanja i smotre, te Obilježavanje obljetnice škole gdje je i došlo do povećanja od 1.400,00 eura s kojima Osnivač PGŽ sudjeluje u 80. obljetnici Škole.

Za program Osiguranje besplatnih zaliha menstrualnih higijenskih potrepština iz državnog proračuna u 2025. godini osigurano je 972,00 eura, te je ovim rebalansom plan usklađen s izvršenjem.

Program Obilježavanje postignuća učenika i nastavnika, tj. Natjecanja i smotre povećan za 47,30 eura, od čega je, po Ugovoru o financiranju programa 138/05/2025 između Škole i Osnivača, 30,00 eura smanjeno na izvoru Porezni i ostali prihodi, a 77,30 eura greškom povećano na izvoru Prenesena sredstva – Pomoći koja su zapravo prenesena sredstva od ŽSV-a.

U programu Opremanje ustanova školstva povećani su rashodi za nabavu proizvedene dugotrajne imovine od Prenesenih vlastitih izvora u iznosu od 3.536,67 eura, te sada iznose 4.260,00 eura koji su bili potrebni za nabavu 2 klima uređaja za učionice. Na izvoru Pomoći povećani su na 600,00 eura koliko je Škola prethodne godine dobila za nabavu knjiga za lektiru, pa toliko planiramo i u 2025. godini, a najveće povećanje od 16.902,50 eura planirano je na izvoru DEC funkcije za nabavu računalne opreme koju za Školu financira PGŽ.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Boris Petrović, prof.